NASA Yupiterning shimoliy yarimsharida suratga olingan bulutlarni namoyish etdi. Agentlik saytida bulutlar tasviri joylashtirilgan. Qayd etilishicha, kadr bulutlardan 18 ming kilometrdan ortiq masofada turgan (Nyu-York va Avstraliya oralig‘idagi masofaga teng) Juno kosmik kemasidan suratga olingan. Tadqiqotlar uchun surat moviy filtrdan o‘tkazilgan. Juno 2011 yilning 5 avgustida Yupiterni o‘rganish uchun uchirilgan, sayyora orbitasiga 2016 yilning 5 iyulida yetib borgandi. Missiyaning vazifasi sayyoraning gravitatsiya va magnit maydonini o‘rganish hisoblanadi.